ประกาศคณะกรรมการป้องกันและปราบปรามการทุจริตแห่งชาติเรื่อง หลักเกณฑ์และวิธีการคัดเลือกข้าราชการสํานักงาน ป.ป.ช.เพื่อเลื่อนขึ้นแต่งตั้งให้ดํารงตําแหน่งทางบริหารหรือตําแหน่งอื่นที่เทียบเท่าพ.ศ. 2561------------------------------------- โดยที่เป็นการสมควรให้มีประกาศคณะกรรมการป้องกันและปราบปรามการทุจริตแห่งชาติ เรื่อง หลักเกณฑ์และวิธีการคัดเลือกข้าราชการสํานักงาน ป.ป.ช. เพื่อเลื่อนขึ้นแต่งตั้งให้ดํารงตําแหน่งทางบริหารหรือตําแหน่งอื่นที่เทียบเท่า อาศัยอํานาจตามความในข้อ 45 ของระเบียบคณะกรรมการป้องกันและปราบปรามการทุจริตแห่งชาติ ว่าด้วยการบริหารทรัพยากรบุคคลของสํานักงาน ป.ป.ช. พ.ศ. 2561 คณะกรรมการป้องกันและปราบปรามการทุจริตแห่งชาติ ในฐานะองค์กรกลางบริหารงานบุคคลของสํานักงาน ป.ป.ช. จึงออกประกาศไว้ ดังต่อไปนี้ข้อ ๑ ประกาศนี้เรียกว่า "ประกาศคณะกรรมการป้องกันและปราบปรามการทุจริตแห่งชาติ เรื่อง หลักเกณฑ์และวิธีการคัดเลือกข้าราชการสํานักงาน ป.ป.ช. เพื่อเสื่อนขึ้นแต่งตั้งให้ดํารงตําแหน่งทางบริหารหรือตําแหน่งอื่นที่เทียบเท่า พ.ศ. 2561"ข้อ ๒ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในประกาศนี้ ตําแหน่งทางบริหาร หมายถึง ตําแหน่งข้าราชการสํานักงาน ป.ป.ช. ตามที่คณะกรรมการ ป.ป.ช.ประกาศกําหนดให้เป็นตําแหน่งทางบริหารของสํานักงาน ป.ป.ช. เว้นแต่ตําแหน่งเลขาธิการคณะกรรมการ ป.ป.ช.ข้อ ๔ การคัดเลือกข้าราชการสํานักงาน ป.ป.ช. เพื่อเลื่อนขึ้นแต่งตั้งให้ดํารงตําแหน่งรองเลขาธิการคณะกรรมการ ป.ป.ช. หรือตําแหน่งอื่นที่เทียบเท่า ให้ดําเนินการดังนี้ (1) ให้สํานักงาน ป.ป.ช. จัดให้มีการคัดเลือกข้าราชการเพื่อแต่งตั้งให้ดํารงตําแหน่งรองเลขาธิการคณะกรรมการ ป.ป.ช. หรือตําแหน่งอื่นที่เทียบเท่า ที่ว่างหรือที่จะว่าง โดยให้สํานักบริหารทรัพยากรบุคคล เสนอรายละเอียดเกี่ยวกับข้อมูลของตําแหน่งที่จะแต่งตั้งและข้อมูลของผู้ที่มีคุณสมบัติที่จะได้รับการแตงตั้งต่อเลขาธิการคณะกรรมการ ป.ป.ช. ดังนี้ ก) ชื่อและจํานวนตําแหน่งว่างหรือที่จะว่าง พร้อมทั้งรายละเอียดเกี่ยวกับหน้าที่ความรับผิดชอบและความต้องการของตําแหน่งดังกล่าว ได้แก่ ขอบเขตของงานในหน้าที่ของตําแหน่งลักษณะงาน การควบคุมบังคับบัญชา คุณสมบัติและคุณลักษณะของบุคคลที่จําเป็นต่อการปฏิบัติงานในตําแหน่ง หรือคุณลักษณะอื่นที่สามารถจะทําให้ปฏิบัติงานได้อย่างมีประสิทธิภาพ ข) รายชื่อข้าราชการที่มีคุณสมบัติที่จะได้รับการแต่งตั้งให้ดํารงตําแหน่งที่คัดเลือก พร้อมทั้งข้อมูลบุคคลพื้นฐานอื่น ๆ ที่เกี่ยวกับประวัติส่วนตัว ประวัติการรับราชการ ประวัติการศึกษา การฝึกอบรมหรือดูงาน ประวัติทางวินัย ผลการประเมินการปฏิบัติราชการย้อนหลังการได้รับรางวัลหรือความดีความชอบพิเศษ หรือข้อมูลอื่นใดที่เกี่ยวข้อง ซึ่งเป็นข้อมูลที่ได้ดําเนินการตามข้อ 47 ของระเบียบคณะกรรมการป้องกันและปราบปรามการทุจริตแห่งชาติ ว่าด้วยการบริหารทรัพยากรบุคคลของสํานักงาน ป.ป.ช. พ.ศ. 2561 เรียบร้อยแล้ว รวมทั้งผลงานและข้อมูลอื่นใดที่เป็นประโยชน์ต่อการพิจารณา (2) ให้เลขาธิการคณะกรรมการ ป.ป.ช. พิจารณาคัดเลือกผู้ที่มีความเหมาะสมกับตําแหน่งที่คัดเลือกในแต่ละตําแหน่ง โดยให้คํานึงถึงความรู้ความสามารถ ความประพฤติโดยเฉพาะความรับผิดชอบและพฤติกรรมทางจริยธรรม ประวัติการรับราชการ ประสบการณ์การปฏิบัติงานผลงานซึ่งเป็นที่ยอมรับและประจักษ์ในความสามารถ วิสัยทัศน์ทางการบริหาร และลําดับอาวุโสทั้งคุณลักษณะอื่นที่จําเป็นในการปฏิบัติงานในตําแหน่งที่จะแต่งตั้ง (3) ให้เลขาธิการคณะกรรมการ ป.ป.ช. เสนอข้อมูลตาม (1) พร้อมทั้งรายชื่อและข้อมูลของผู้ที่มีความเหมาะสมกับตําแหน่งที่คัดเลือกในแต่ละตําแหน่งตาม (2) รวมทั้งความสมควรและเหตุผลต่อ กปปช. (4) ให้ กปปช. พิจารณาข้อมูลและรายชื่อตาม (3) หากพิจารณาแล้วเห็นว่า บุคคลที่เลขาธิการคณะกรรมการ ป.ป .ช. เสนอมามีความเหมาะสมที่จะได้รับการเสื่อนขึ้นแต่งตั้งให้ดํารงตําแหน่งรองเลขาธิการคณะกรรมการ ป.ป.ช. หรือตําแหน่งอื่นที่เทียบเท่า ในตําแหน่งใด ก็ให้ดําเนินการตามขั้นตอนการแต่งตั้งต่อไป ในกรณีที่ กปปช. พิจารณาแล้วเห็นว่า บุคคลที่เลขาธิการคณะกรรมการ ป.ป.ช. เสนอมายังไม่เหมาะสม ให้ส่งให้เลขาธิการคณะกรรมการ ป.ป.ช. พิจารณาผู้ที่มีความเหมาะสมรายอื่นแล้วนําเสนอ กปปช. พิจารณาต่อไปโดยเร็ว นคณะกรรมการกฤษภ กปปช. อาจส่งให้เลขาธิการคณะกรรมการ ป.ป.ช. ดําเนินการอื่นใดเพิ่มเติมตามสมควรแล้วนําเสนอ กปปช. เพื่อนํามาประกอบการพิจารณารายชื่อตาม (3) ต่อไปโดยเร็วข้อ ๕ การคัดเลือกข้าราชการสํานักงาน ป.ป.ช. เพื่อเลื่อนขึ้นแต่งตั้งให้ดํารงตําแหน่งทางบริหารนอกเหนือจากตําแหน่งตามข้อ 4 ให้ดําเนินการดังนี้ (1) ให้สํานักงาน ป.ป.ช. จัดให้มีการคัดเลือกข้าราชการเพื่อแต่งตั้งให้ดํารงตําแหน่งทางบริหารที่ว่างหรือที่จะว่าง โดยให้แต่งตั้งคณะกรรมการเพื่อทําหน้าที่พิจารณากลั่นกรองผู้ที่มีความเหมาะสมกับตําแหน่งดังกล่าว ประกอบด้วย กรรมการผู้ทรงคุณวุฒิใน กปปช. ที่ กปปช. มอบหมายเป็นประธานกรรมการ ข้าราชการสํานักงาน ป.ป.ช. ผู้ดํารงตําแหน่งนักบริหารงาน ป.ป.ช. ระดับสูงหรือตําแหน่งนักบริหารงานยุติธรรม ป.ป.ช. ระดับสูง ทุกคน เป็นกรรมการ และผู้อํานวยการสํานักบริหารทรัพยากรบุคคล เป็นเลขานุการ โดยอาจแต่งตั้งเจ้าหน้าที่ในสังกัดสํานักบริหารทรัพยากรบุคคล จํานวนไม่น้อยกว่า 2 คน เป็นผู้ช่วยเลขานุการ กรณีที่ผู้อํานวยการสํานักบริหารทรัพยากรบุคคลเป็นผู้มีรายชื่อที่มีคุณสมบัติที่จะได้รับการแต่งตั้ง ให้เลขาธิการคณะกรรมการ ป.ป.ช. เลือกเจ้าหน้าที่ในสังกัดสํานักบริหารทรัพยากรบุคคลทําหน้าที่เลขานุการแทน (2) ให้สํานักบริหารทรัพยากรบุคคล เสนอรายละเอียดเกี่ยวกับข้อมูลของตําแหน่งที่จะแต่งตั้งและข้อมูลของผู้ที่มีคุณสมบัติที่จะได้รับการแต่งตั้งตามข้อ 4 (1) ก) และ ข) ต่อคณะกรรมการตาม (1) (3) ให้คณะกรรมการตาม (1) พิจารณากลั่นกรองผู้ที่มีความเหมาะสมกับตําแหน่งที่จะแต่งตั้งโดยให้คํานึงถึงความรู้ความสามารถ ความประพฤติโดยเฉพาะความรับผิดชอบและพฤติกรรมทางจริยธรรม ประวัติการรับราชการ ประสบการณ์การปฏิบัติงาน ผลงานซึ่งเป็นที่ยอมรับและประจักษ์ในความสามารถวิสัยทัศน์ทางการบริหาร และลําดับอาวุโส รวมทั้งคุณลักษณะอื่นที่จําเป็นในการปฏิบัติงานในตําแหน่งที่จะแต่งตั้ง และคัดเลือกให้เหลือผู้ที่เหมาะสมไว้ตําแหน่งละไม่เกินสามคน โดยให้จัดลําดับผู้ที่มีความเหมาะสมที่สุดไว้ในลําดับแรก และผู้ซึ่งเหมาะสมรองลงไปในลําดับต่อกันไป ในกรณีที่เป็นการพิจารณาคัดเลือกหลายตําแหน่งในคราวเดียวกัน คณะกรรมการอาจคัดเลือกผู้ที่เหมาะสมบุคคลเดียวกันในหลายตําแหน่งก็ได้ ทั้งนี้ คณะกรรมการอาจให้มีการสํารวจความประสงค์ของข้าราชการผู้ที่มีคุณสมบัติที่จะได้รับการแต่งตั้ง เพื่อนํามาเป็นข้อมูลประกอบการพิจารณาด้วยก็ได้ (4) ให้คณะกรรมการตาม (1) เสนอข้อมูลของตําแหน่งที่จะแต่งตั้ง พร้อมทั้งรายชื่อผู้ที่มีความเหมาะสมกับตําแหน่งที่คัดเลือกในแต่ละตําแหน่งตาม (3) และข้อมูลของบุคคลดังกล่าวรวมทั้งความสมควรและเหตุผลต่อเลขาธิการคณะกรรมการ ป.ป.ช. (5) ให้เลขาธิการคณะกรรมการ ป.ป.ช. พิจารณาข้อมูลและรายชื่อตาม (4) หากเห็นว่าบุคคลใดในรายชื่อที่เสนอมาเป็นผู้ที่มีความเหมาะสมที่จะได้รับการเลื่อนขึ้นแต่งตั้งให้ดํารงตําแหน่งทางบริหาร ในตําแหน่งใด ก็ให้เสนอข้อมูลตาม (4) พร้อมทั้งรายชื่อและข้อมูลของผู้ที่มีความเหมาะสมกับตําแหน่งที่คัดเลือกในแต่ละตําแหน่ง รวมทั้งความสมควรและเหตุผลต่อ กปปช. (6) ให้ กปปช. พิจารณาข้อมูลและรายชื่อตาม (5) หากพิจารณาแล้วเห็นว่า บุคคลที่เลขาธิการคณะกรรมการ ป.ป.ช. เสนอมามีความเหมาะสมที่จะได้รับการเลื่อนขึ้นแต่งตั้งให้ดํารงตําแหน่งทางบริหารในตําแหน่งใด ก็ให้ดําเนินการตามขั้นตอนการแต่งตั้งต่อไป ในกรณีที่ กปปช. หรือเลขาธิการคณะกรรมการ ป.ป.ช. พิจารณาแล้วเห็นว่า รายชื่อที่เสนอมาตาม (4) หรือ (5) แล้วแต่กรณี รายใดรายหนึ่งหรือทั้งหมดยังไม่มีผู้ใดเหมาะสม ให้ส่งให้คณะกรรมการตาม (1) พิจารณา แล้วดําเนินการตามขั้นตอนใน (3) (4) (5) และ (6) ต่อไปโดยเร็ว กปปช. หรือเลขาธิการคณะกรรมการ ป.ป.ช. อาจส่งให้คณะกรรมการตาม (1) พิจารณาดําเนินการอื่นใดเพิ่มเติมตามสมควร เพื่อนํามาประกอบการพิจารณาตาม (5) หรือ (6) แล้วแต่กรณี แล้วให้ดําเนินการตามขั้นตอนใน (3) (4) (5) และ (6) ต่อไปโดยเร็วข้อ ๖ การคัดเลือกข้าราชการสํานักงาน ป.ป.ช. เพื่อเลื่อนขึ้นแต่งตั้งให้ดํารงตําแหน่งพนักงานไต่สวนผู้ทรงคุณวุฒิ หรือตําแหน่งอื่นที่เทียบเท่า ให้นําความตามข้อ 4 มาใช้บังคับโดยอนุโลมข้อ ๗ ให้ข้าราชการสํานักงาน ป.ป.ช. ผู้ที่ได้รับการคัดเลือกเพื่อเลื่อนขึ้นแต่งตั้งให้ดํารงตําแหน่งพนักงาไต่สวนผู้ทรงคุณวุฒิตามข้อ 6 และตําแหน่งผู้อํานวยการกลุ่มหรือผู้อํานวยการศูนย์ตามข้อ 5 นําเสนอผลงานซึ่งเป็นผลสําเร็จที่เกิดจากการปฏิบัติราชการสํานักงาน ป.ป.ช. ในขณะที่ดํารงตําแหน่งในระดับปัจจุบัน โดยไม่จําเป็นต้องเป็นผลงานที่ได้รับการเผยแพร่ จํานวนไม่เกินสองเรื่องต่อ กปปช. ภายในสามเดือนนับจากวันที่ กปปช. มีมติคัดเลือกข้าราชการผู้นั้น หากไม่ส่งผลงานภายในระยะเวลาดังกล่าว ให้ถือว่าสละสิทธิ์การได้รับการคัดเลือกในครั้งนี้ การประเมินผลงานตามวรรคหนึ่ง ให้ กปปช. หรือคณะอนุกรรมการที่ กปปช.แต่งตั้งเป็นผู้พิจารณาประเมินผลงาน โดยให้นําหลักเกณฑ์และวิธีการประเมินผลงานตามที่กําหนดสําหรับข้าราชการพลเรือนสามัญมาใช้บังคับโดยอนุโลม เมื่อ กปปช. พิจารณาประเมินผลงานแล้ว หากเห็นว่า ผู้ที่ได้รับการคัดเลือกผ่านการประเมินผลงานให้ดําเนินการตามขั้นตอนการแต่งตั้งต่อไป โดยให้แต่งตั้งได้ไม่ก่อนวันที่ กปปช. มีมติคัดเลือกผู้นั้น แต่หากเห็นว่าไม่ผ่านการประเมินผลงานให้สํานักงาน ป.ป.ช. แจ้งให้ข้าราชการผู้นั้นทราบต่อไป กรณีที่คณะอนุกรรมการที่ กปปช. แต่งตั้งเป็นผู้พิจารณาประเมินผลงาน เมื่อดําเนินการประเมินผลงานเสร็จเรียบร้อยแล้ว ให้รายงานให้ กปปช. ทราบ ก่อนที่จะดําเนินการตามขั้นตอนการแต่งตั้งตามวรรคสามต่อไปข้อ ๘ การคัดเลือกข้าราชการสํานักงาน ป.ป.ช. เพื่อแต่งตั้งให้ดํารงตําแหน่งผู้อํานวยการกลุ่มหรือผู้อํานวยการศูนย์ในการจัดคนลงในตําแหน่งดังกล่าวครั้งแรก ให้พิจารณาจากข้าราชการสํานักงาน ป.ป.ช. ที่ดํารงตําแหน่งระดับเชี่ยวชาญ โดยให้ผู้บังคับบัญชาเจ้าของตําแหน่งเป็นผู้เสนอรายชื่อต่อเลขาธิการคณะกรรมการ ป.ป.ช. เพื่อพิจารณาคัดเลือกผู้ที่มีความเหมาะสมแล้วจึงนําเสนอต่อ กปปช. เพื่อพิจารณาให้ความเห็นชอบต่อไป ทั้งนี้ ให้การแต่งตั้งมีผลไม่ก่อนวันที่ 1 เมษายน 2562 กรณีข้าราชการสํานักงาน ป.ป.ช. ที่ดํารงตําแหน่งระดับเชี่ยวชาญ ซึ่งไม่ได้รับการแต่งตั้งให้ดํารงตําแหน่งผู้อํานวยการกลุ่มหรือผู้อํานวยการศูนย์ให้ยังคงดํารงตําแหน่งพนักงานไต่สวนผู้เชี่ยวชาญหรือตําแหน่งประเภทวิชาการ ระดับเชี่ยวชาญ ได้ต่อไปข้อ ๙ ให้ประธานกรรมการป้องกันและปราบปรามการทุจริตแห่งชาติรักษาการตามประกาศนี้ ในกรณีที่มีปัญหาเกี่ยวกับการบังคับใช้หรือการปฏิบัติตามประกาศนี้ ให้ กปปช. มีอํานาจตีความและวินิจฉัยชี้ขาด คําวินิจฉัยของ กปปช. ให้เป็นที่สุดผู้มีอํานาจลงนาม - ประกาศ ณ วันที่ 22 พฤศจิกายน พ.ศ. 2561 พลตํารวจเอก วัชรพล ประสารราชกิจประธานกรรมการป้องกันและปราบปรามการทุจริตแห่งชาติ